**Visuotinio akcininkų susirinkimo šaukiamo 2023 m. sausio 3 d. sprendimų projektai**

AB „Utenos trikotažas“ (toliau – **Bendrovė**) valdybos siūlomi sprendimų projektai neeilinio visuotinio akcininkų susirinkimo darbotvarkės klausimais:

**1.    Dėl audito paslaugų apmokėjimo sąlygų patvirtinimo.**

*Sprendimo projektas*

Nustatyti, kad už AB „Utenos trikotažas“ auditą UAB KPMG Baltics yra mokamas tokio dydžio atlygis: už 2022 metus – 38.280 EUR plius PVM, už 2023 metus - 39.050 EUR plius PVM, už 2024 metus (jei būtų pratęsta) – 39.050 EUR plius PVM.

**2.    Valdybos narių rinkimas.**
*Sprendimo projektas*

2.1. Į laisvas Bendrovės valdybos narių vietas, susidariusias iš Bendrovės valdybos atsistatydinus NERIJUI KALINAUSKUI ir NORTAUTUI LUOPUI (nepriklausomas narys), Bendrovės valdybos nariais išrinkti daugiausia balsų Bendrovės visuotiniame akcininkų susirinkime surinkusius kandidatus.

Bendrovės akcininkas UAB SBA Grupė siūlo Bendrovės visuotiniam akcininkų susirinkimui į Bendrovės valdybą išrinkti:

1. VYTAUTĄ VAŠKĮ;

2. NERINGĄ VAITELYTĘ (nepriklausomas narys).

2.2. Asmenys Bendrovės valdybos nariais išrenkami iki veikiančios Bendrovės valdybos (išrinktos 2021-04-28 visuotinio akcininkų susirinkimo sprendimu) kadencijos pabaigos. Valdybos nariai savo veiklą pradeda pasibaigus juos išrinkusiam Bendrovės visuotiniam akcininkų susirinkimui.

2.3. Nustatyti, kad nepriklausomam Bendrovės valdybos nariui už valdybos nario veiklą yra mokamas atlygis, atitinkantis šias sąlygas:
  – valandinis atlygis ne didesnis nei 80 EUR/val. (atskaičius mokesčius);
  – per mėnesį mokamas atlygis ne daugiau nei 2000 EUR (atskaičius mokesčius);
  – minimalus kiekis valandų per ketvirtį, už kurias Bendrovė sumoka nepriklausomiems valdybos nariams už veiklą valdyboje yra 10 val. Sutartyje su nepriklausomu valdybos nariu gali būti numatyta, kad minimalus kiekis valandų nėra nustatomas.

2.4. Pavesti Bendrovės valdybai nustatyti atlygio skaičiavimo ir mokėjimo nepriklausomam Bendrovės valdybos nariui tvarką bei patvirtinti sutarties dėl Bendrovės valdybos nario veiklos valdyboje formą.

Papildomą informaciją  apie esminį įvykį teikia AB „Utenos trikotažas“ Finansų direktorė Živilė Jonaitytė tel. 8-686-5193.
AB ,,Utenos trikotažas” generalinė direktorė Nomeda Kaučikienė